মঙ্গল সূত্র বয়োজ্যেষ্ঠগণকে সেবা-যতœ, সম্মান-গৌরবদানের উপদেশ আছে, কিন্তু উপসম্পদা গ্রহণে যিনি জ্যেষ্ঠ তিনি অন্যান্য গুণে কনিষ্ঠের চেয়ে দুর্বল হলে অবশ্যই সাংঘিক নিয়ন্ত্রণে তাকে প্রধানরূপে বিবেচনা করা অনুচিত এই উদাহরণ তথাগত বুদ্ধ নিজেই রেখে গেছেন তাঁর জ্যেষ্ঠ শিষ্য পঞ্চবর্গীয়দের পরিবর্তে ভদন্ত সারিপুত্র ও মোগ্গল্লানকে অগ্রশ্রাবকত্বের আসনে প্রতিষ্ঠিত করে। বুদ্ধের জীবিতকালে ভদন্ত আনন্দ ধর্ম এবং বিনয়—এই দুয়ের শিক্ষায় ও আচরণে ভদন্ত উপালির চেয়ে কম ছিলেন না। কিন্তু, ভদন্ত উপালি সেই বিনয় দ্বারা অপরকে শিক্ষা-অনুশাসন দানে দক্ষতাসম্পন্ন ছিলেন বলে স্বয়ং বুদ্ধ তথাগত ভদন্ত উপালীকে বিনয়ে শ্রেষ্ঠত্বের আসনে অভিষিক্ত করে গেলেন। তাই প্রথম ধর্ম সঙ্গায়নে সমবেত সংঘকর্তৃক ভদন্ত উপালীকেই বিনয়-সংগ্রহের দায়িত্ব এবং ভদন্ত আনন্দকে ধর্ম-সংগ্রহের দায়িত্ব প্রদান করা হলো; যদিও ধর্ম-বিনয় উভয়টি এককভাবে সংগ্রহ করা ভদন্ত আনন্দ থেরো কর্তৃক সম্ভব ছিল। তাই বুদ্ধ তথাগত ভদন্ত আনন্দকে ধর্মভা-াগারিক বলতেন।